**МАНДАТ 2015 – 2019 г.**

**РЕШЕНИЯ НА ОБЩС-ДОЛНИ ЧИФЛИК ОТ 13.11.2015 г.**

РЕШЕНИЕ № 5

На основание чл. 21, ал. 2 и във връзка с чл. 21, ал. 1, т. 1 от ЗМСМА създава временна комисия за изготвяне и предлагане на ОС на проект за Правилник за организация и дейност на Общински съвет-Долни чифлик, която се състои от 7 члена.

РЕШЕНИЕ № 6

На основание чл. 21, ал. 2 и във връзка с чл. 21, ал. 1, т. 1 от ЗМСМА избира временна комисия за изготвяне и предлагане на ОС на проект за Правилник за дейността му в състав: Жеко Жеков–председател и членове: Траян Томов, Марин Димитров, Асен Димитров, Фардин Бейтулов, Юлияна Йорданова и Стефан Димитров.

РЕШЕНИЕ № 7

На основание чл. 21, ал.2 във връзка с чл.21, ял. 1 т. 23 от ЗМСМА приема Правилник за организация и дейност на Общински съвет-Долни чифлик да бъде приет на заседание на общински съвет в срок от една седмица.

РЕШЕНИЕ № 8

На основание чл. 21, ал. 2, във връзка с чл. 21, ал. 1 т. 23 и чл. 61 от Закона за местното самоуправление и местната администрация

1. Дава съгласие община Долни чифлик да кандидатства в партньорство с проект по Оперативна програма **„Наука и образование за интелигентен растеж“ 2014-2020**; Приоритетната ос: 3 „Образователна среда за активно социално приобщаване“, Инвестиционен приоритет: „Социално-икономическа интеграция на маргинализирани общности“, Специфична цел „Повишаване броя на успешно интегрираните чрез образователната система деца и ученици от маргинализираните общности, включително роми“, Процедура **„Образователна интеграция на учениците от етническите малцинства и/или търсещи или получили международна закрила“**

2. Одобрява подписване на споразумение за общинско сътрудничество с партньорите по проекта НПО “Зелени посоки” гр. Варна, НПО „Асоциация за европейско развитие”, [СОУ "Васил Левски"](http://uchilishta.guide-bulgaria.com/a/2879/vasil_levski_secondary_school.htm) - гр. Долни чифлик, [ПГСС "Иван Вл. Мичурин"](http://uchilishta.guide-bulgaria.com/a/2880/ivan_vladimirovich_michurin_high_school.htm) - гр. Долни чифлик; [ОУ "Св. Св. Кирил и Методий"](http://uchilishta.guide-bulgaria.com/a/2881/sv._sv._kiril_and_metodiy_primary_school.htm) - с Венелин, [ОУ "Св. Св. Кирил и Методий"](http://uchilishta.guide-bulgaria.com/a/2882/sv._sv._kiril_and_metodiy_primary_school.htm) - с. Голица; [ОУ "Паисий Хилендарски"](http://uchilishta.guide-bulgaria.com/a/2883/paisiy_hilendarski_primary_school.htm) - с. Горен чифлик; [ОУ "Христо Смирненски"](http://uchilishta.guide-bulgaria.com/a/2884/hristo_smirnenski_primary_school.htm) – с. Гроздьово; [ОУ "Христо Ботев"](http://uchilishta.guide-bulgaria.com/a/2885/hristo_botev_primary_school.htm) – с. Пчелник; [ОУ "Св.Св. Кирил и Методий"](http://uchilishta.guide-bulgaria.com/a/2886/sv.sv._kiril_and_metodiy_primary_school.htm)- с. Старо Оряхово; [НУ "Св. Св. Кирил и Методий"](http://uchilishta.guide-bulgaria.com/a/2887/sv._sv._kiril_and_metodiy_base_school.htm) – с. Шкорпиловци; [Частна професионална гимназия по управление на туризма "Константин Фотинов"](http://uchilishta.guide-bulgaria.com/a/3042/konstantin_fotinov_high_school.htm) – с. Старо Оряхово.

РЕШЕНИЕ № 9

На основание чл. 21, ал. 2, във връзка с чл. 21, ал. 1 т. 23 и чл. 61 от Закона за местното самоуправление и местната администрация

1. Дава съгласие община Долни чифлик да кандидатства в партньорство с проект по Оперативна програма **„Наука и образование за интелигентен растеж“ 2014-2020**; Приоритетната ос: 3 „Образователна среда за активно социално приобщаване“, Инвестиционен приоритет: „Социално-икономическа интеграция на маргинализирани общности“, Специфична цел „Повишаване броя на успешно интегрираните чрез образователната система деца и ученици от маргинализираните общности, включително роми“, Процедура **„Подкрепа за предучилищното възпитание и подготовка на деца в неравностойно положение“.**

2. Одобрява подписване на споразумение за общинско сътрудничество с партньорите по проекта: НПО “Зелени посоки”, НПО „Асоциация за европейско развитие”, [ОДЗ "Мечо Пух"](http://uchilishta.guide-bulgaria.com/a/3006/mecho_puh_kindergarten.htm) - гр. Долни чифлик, [ЦДГ "Щастливо детство"](http://uchilishta.guide-bulgaria.com/a/3010/detelina_kindergarten.htm) - с. Старо Оряхово, [ЦДГ "Здравец"](http://uchilishta.guide-bulgaria.com/a/3008/zdravets_kindergarten.htm) - с. Венелин, [ЦДГ "Щурче"](http://uchilishta.guide-bulgaria.com/a/3013/shturche_kindergarten.htm) - с. Гроздьово, [ЦДГ "Пламъче"](http://uchilishta.guide-bulgaria.com/a/3011/plamache_kindergarten.htm) - с. Пчелник.

РЕШЕНИЕ № 10

На основание чл. 21, ал. 2 от ЗМСМА и чл. 41, ал. 2 от ЗОС приема направеното предложение от г-н Стоянов, пазарната оценка на имот помещение за АТЦ с площ 30 кв.м в едноетажна сграда за култура и изкуство с. Шкорпиловци, съгласно АОС № 772 от 01.04.2013г., да бъде завише от 84.00 лв. Без ДДС на 150.00 лв. Без ДДС.

РЕШЕНИЕ № 11

На основание чл.21, ал.2 във връзка с чл. 21, ал. 1, т. 23 не приема предложението на г-н Димитров имот помещение за АТЦ с площ 30 кв.м в едноетажна сграда за култура и изкуство с. Шкорпиловци, кад. район 83404.501, парцел 680, сграда 1 (АОС № 772 от 01.04.2013г.) да бъде отдаден под наем за срок от 4 г.

РЕШЕНИЕ № 12

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 9 от Закона за общинската собственост, допълва Годишната програма за управление и разпореждане с имоти - общинска собственост за 2015 г. в раздел 3.2 - „Отдаване под наем на нежилищни имоти”, като добавя т. 66 – помещение за АТЦ с площ 30 кв.м в едноетажна сграда за култура и изкуство с. Шкорпиловци, кад. район 83404.501, парцел 680, сграда 1 (АОС № 772 от 01.04.2013г.) при граници за целия имот: ПИ 680

РЕШЕНИЕ № 13

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 14, ал. 7 - 8 от Закона за общинската собственост, чл. 17, ал.1-3 от Наредбата за реда за придобиване, управление и разпореждане с общинско имущество в община Долни чифлик **дава съгласие за отдаване под наем** за срок от 5 (пет) годиничрез публичен търг с явно наддаване, **одобрява пазарната оценка** в размер на 150.00лв. без ДДС и я **определя за начална месечна наемна тръжна цена з**а имот помещение за АТЦ с площ 30 кв.м в едноетажна сграда за култура и изкуство с. Шкорпиловци, кад. район 83404.501, парцел 680, сграда 1 (АОС № 772 от 01.04.2013г.) при граници за целия имот: ПИ 680 при провеждането на публичния търг с явно наддаване.

РЕШЕНИЕ № 14

На основание чл. 21, ал. 2 и във връзка с чл.21, ал.1, и т.23 от Закона за местното самоуправление и местната администрация и във връзка с покана за представяне на проектни предложения чрез процедура за директно предоставяне по фонд „Солидарност“ на Европейския съюз:

1. Потвърждава, че разходите за съответните операции са за щети, настъпили като пряка последица от природното бедствие от периода 30 януари – 4 февруари 2015 г. и не надвишават необходимото за възстановяване на състоянието на инфраструктурата отпреди природното бедствие;
2. Поема ангажимент за пълно или частично възстановяване на получената безвъзмездна помощ, в случай че се установи, че средствата не са използвани по предназначение или че декларираните щети са значително по-високи от действително претърпените в резултат на природното бедствие от 30 януари – 4 февруари 2015 г.

РЕШЕНИЕ № 15

На основание чл. 21, ал. 2 и във връзка с чл.21, ал.1, и т.23 от Закона за местното самоуправление и местната администрация и във връзка с покана за представяне на проектни предложения чрез процедура за директно предоставяне по фонд „Солидарност“ на Европейския съюз:

1. Потвърждава, че разходите за съответните операции са за щети, настъпили като пряка последица от природното бедствие от периода 30 януари – 4 февруари 2015 г. и не надвишават необходимото за възстановяване на състоянието на инфраструктурата отпреди природното бедствие;

2. Поема ангажимент за пълно или частично възстановяване на получената безвъзмездна помощ, в случай че се установи, че средствата не са използвани по предназначение или че декларираните щети са значително по-високи от действително претърпените в резултат на природното бедствие от 30 януари – 4 февруари 2015 г.